Държавен вестник, бр. 103, 2024 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  103
Чл. 374. (1) При първоначална проверка на 
съоръжения за измерване при освобождаване 
на твърди материали от контрол се изследват:
1. собственият фон;
2. максимална допустима грешка;
3. линейност на показанията;
4. показания при претоварване;
5. минимално детектируема активност;
6. определяне на контролна стойност.
(2) При последваща проверка на съоръ­
жения за измерване при освобождаване на 
твърди материали от контрол се изследват:
1. собственият фон;
2. грешката на показанието.
Раздел XXII
Електромери
Чл. 375. (1) Изискванията на този раздел се 
прилагат за:
1. електромери за активна енергия с клас 
на точност 0,2S и електромери за реактивна 
енергия;
2. електромери за активна енергия с клас 
на точност 0,5S; 0,5; 1 и 2;
3. електромери с оценено и удостоверено 
съответствие, използвани за битова и търговска 
употреба и за употреба в леката промишленост.
(2) Електромерите са средства за измерване, 
предназначени за измерване на активна и ре­
активна енергия в еднофазни и трифазни (3- и 
4-проводникови) вериги чрез интегриране на 
активна и реактивна мощност по отношение 
на времето.
(3) В зависимост от принципа на действие 
електромерите могат да са електромеханични 
или статични.
(4) Отчитането на показанията на елек­
тромера може да се извършва непосредствено 
или дистанционно.
(5) Основна единица за измерваните стой­
ности е киловатчас (kWh), киловарчас (kvarh), 
киловолт-ампер-час (kVAh) или мегаватчас 
(MWh), мегаварчас (Mvarh), мегаволт-ампер-
час (MVAh).
Чл. 376. (1) Електромерите по чл. 375, ал. 1, 
т. 1 трябва да са проектирани и произведени 
по такъв начин, че да удовлетворяват следните 
изисквания:
1. при нормална употреба и при предписа­
ни условия на функциониране да се избегне 
възникването на каквато и да било опасност, 
така че да се осигури по-специално: лична 
безопасност от поражения от електрически ток; 
лична безопасност от ефекти от превишена 
температура; защита срещу пожар; защита 
срещу проникване на твърди тела, прах и вода;
2. конструкцията да има подходяща здрави­
на, компонентите да са закрепени надеждно и 
да са осигурени срещу разхлабване по време 
на транспорт и нормална употреба; всички 
части, които при условията на функциониране 
са предразположени към корозиране, трябва 
да са ефективно защитени;
3. начинът на свързване на проводниците в 
клемите трябва да осигурява подходящ траен 
контакт, така че да няма риск от разхлабване 
или ненужно нагряване; клеми с различни 
потенциали, групирани близо една до друга, 
трябва да са защитени срещу случайни къси 
съединения;
4. електромерите, предназначени за свърз­
ване към захранващата мрежа, в която фазо­
вото напрежение при предписани условия на 
функциониране надвишава 250 V и чиято кутия 
е изцяло или частично направена от метал, 
трябва да са снабдени с клема за защитно 
заземяване, освен ако не е предвидено друго;
5. отворите в изолационния материал, 
които са продължение на клемните отвори, 
трябва да са достатъчни по размер, позволя­
ващи лесно присъединяване на проводниците 
заедно с изолацията им;
6. клемите на електромера, ако са групи­
рани в клемен блок и ако не са защитени по 
друг начин, трябва да имат отделен капак, 
който може да е пломбиран независимо от 
капака на електромера; капакът на клемния 
блок трябва да покрива клемите, винтовете 
за закрепване на проводниците и ако не е 
предвидено друго – достатъчната дължина на 
външните проводници и тяхната изолация;
7. за електромеханичните броячи ролките, 
които се въртят непрекъснато, т.е. с най-
малките разряди, трябва да са градуирани 
и номерирани в десет деления, като всяко 
деление на свой ред е разделено на десет 
деления или по друг начин, но така, че да се 
запази точността при отчитане; ролките, които 
показват десетичните деления на единицата, 
трябва да са маркирани по различен начин, 
когато са видими;
8. всеки цифров елемент на електронния 
дисплей трябва да може да показва всички 
цифри от „нула“ до „девет“;
9. загубите на мощност в напреженовите 
и в токовите вериги при предписани условия 
на функциониране не трябва да превишават 
допустимите стойности;
10. при предписани условия на функциони­
ране електрическите вериги и изолацията не 
трябва да достигат температура, която може 
да повлияе неблагоприятно върху функцио­
нирането на електромера.
(2) Стандартни стойности за електрическите 
величини на електромерите по чл. 375, ал. 1, 
т. 1 и 2 са:
1. стандартни стойности на In, (А) за ди­
ректно свързани електромери са: 5, 10, 15, 
20, 30, 40, 50; по изключение е възможно: 
Ib = 80A; за директно свързани електромери 
е за предпочитане Imax да е цяло число, кратно 
на базовия ток;